# Autoevalvačná správa Základnej školy v Koprivnici za školský rok 2017/2018

.

## Základné identifikačné údaje o škole.

* 1. *Názov školy :* Základná škola  Korpivnica
  2. *Adresa školy :* Koprivnica 83, 086 43, Koprivnica, okr. Bardejov
  3. *Telefónne číslo školy :* 054/7393117
  4. *Internetová a elektronická adresa školy* : [zskoprivnica@szm.sk](mailto:zskoprivnica@szm.sk)
  5. *Údaje o zriaďovateľovi školy :* Obec Koprivnica , Ing. Krupa Peter – starosta obce, 086 43, Koprivnica
  6. *Mená vedúcich zamestnancov školy s určením ich funkcie :* PaedDr. Krupová Marketa – riaditeľka školy
  7. *Údaje o rade školy a iných poradných orgánoch školy :*

Rada školy : členovia : Mgr. Agáta Sabolová – členka

Mgr. Jana Salokyová - predsedníčka

Harhovská Helena – členka

Jakabová Zuzana - členka

Kovaľ Vincent – člen

Rodičovská rada : členovia : Holubová Lýdia

Krupová Marcela

Molková Katarína

Moravec Viliam

Krupová Helena

**Súčasný stav a opis školy**

Základná škola v Koprivnici je málotriedna škola, situovaná na kraji dediny v krásnom prírodnom prostredí**.** Budova bola postavená v sedemdesiatych rokoch. Je v dobrom technickom stave. Okolo školy j areál, ktorý slúži na oddych ale i športovú činnosť detí v ich voľnom čase i počas prestávok. Samotná budova je jednoposchodová. Na prízemí sú dve triedy, v ktorých sa vyučuje, školský klub, sociálne zariadenie, riaditeľňa a počítačová učebňa. Na poschodí je telocvičňa, sociálne zariadenie, sklad a kabinet. Ku škole patrí aj plynová kotolňa, školské byty.

**Materiálno - technické zabezpečenie**

Základná škola v Koprivnici je po materiálno- technickej stránke veľmi dobre vybavená .

Vo výchovno - vzdelávacom procese sa využíva hlavne didaktická technika. Z audiovizuálnej techniky sú to televízory, DVD prehrávač, 6 DATA projektory, notebooky, videorekordér a 5interaktívne tabule. Z audiotechniky využívame hlavne magnetofón s CD, MP3. Okrem tejto skupiny didaktickej techniky v škole je počítačová miestnosť, v ktorej je 10 počítačov a žiaci majú možnosť rozširovať svoje vedomosti a zručnosti aj v tejto oblasti. Ďalšie počítače v počte 5, ktoré žiaci využívajú sú v ŠKD. Škola je pripojená aj na internet a má vlastnú wifi sieť. Učiteľia ďalej môžu využívať vo výchovno - vzdelávacom procese aj demonštračné pomôcky, mapy, súbory, zbierky prírodnín, hry na Slovenský jazyk, CD-Romy na Matematiku SJL, ANJ, PDA. Ani výchovný predmet, ako je Tv, nezaostáva. Telocvičňa je vybavená športovým náradím a pomôckami potrebnými na rozvoj obratnosti, šikovnosti, zručnosti a záujmu o šport. V školskom klube majú deti možnosť využívať rôzne zábavné hry. V tomto školskom roku sme dostali od Nadácie pre vzdelanie a šport **1000 eur**. Žiakom bola zriadená **posilňovňa a zakúpené športové náradie a pomôcky** na vyučovanie telesnej výchovy.

**Personálny stav**

V základnej škole pracovalo celkom 5 zamestnancov. Z nich boli štyria pedagogickí a jeden nepedagogický . Ku pedagogickým pracovníkom patrili dve učiteľky, ktoré vyučovali v dvoch triedach a v nich boli po dva spojené ročníky a miestny farár, ktorý vyučoval naboženskú výchovu. V čase mimo vyučovania žiaci mali možnosť navštevovať školský klub detí, v ktorom sa výchovno - vzdelávacej a výchovnej činnosti venovala jedna vychovávateľka. O čistotu a poriadok v škole sa starala upratovačka.

**Situácia v obci**

Základná škola v Koprivnici prešla 1.7.2003 pod nového zamestnávateľa a to Obecný úrad v Koprivnici. Školu navštevovalo 24 detí, ktoré sú z rôznych rodinnývh pomerov a podmienok. Počet žiakov v škole sa výrazne neznížil, v nasledujúcom období bude mierne stúpať. Dvaja žiaci plnia povinnú školskú dochádzku mimo úzenia SR. Pracovníci školy spolu s deťmi spolupracujú so svojim zriaďovateľom hlavne v kultúrno- spoločenskej oblasti. Pripravujú kultúrne programy na slávnosti, ktoré sa konajú v sále kultúrneho domu. Počas roka sa žiaci stravovali v školskej jedálni pri MŠ Koprivnica.

## Údaje o počte žiakov školy vrátane žiakov so špeciálnymi výchovno – vzdelávacími potrebami alebo údaje o počte detí v školskom zariadení.

V tomto  školskom roku bolo v našej škole 24 žiakov.

Títo žiaci boli zadelení do dvoch tried následovne :

1. **trieda** / 1. a 3. ročník / - 1. ročník 7 žiakov / z toho 3 dievčatá /

3.ročník 4 žiaci / z toho 4 dievčatá /

Počet žiakov spolu : 11

Plniaci povinnú školskú dochádzku v zahraničí: 2

Vyučujúca : PaedDr. Marketa Krupová

1. **trieda** / 2. a 4. ročník / - 2. ročník 7 žiaci / z toho 2 dievčatá/

4. ročník 6 žiaci / z toho 0 dievčat /

Počet žiakov spolu : 13

Vyučujúci : Mgr. Salokyová Jana

V školskom roku 2017/2018 do školského klubu detí bolo zapísaných 21 žiakov. V ŠKD vyučovala Mgr. Agáta Sabolová.

V škole sa v tomto roku vyučoval povinne voliteľný predmet Náboženská výchova v jednom oddelení, v stredu, a to rímskokatolícke. Rímskokatolíckych žiakov 1. až 4. ročníka v počte 22 žiakov vyučoval Mgr. Milan Supek.

Na škole fungovali dva krúžky :

1. Dramatický krúžok – Mgr. Salokyová Jana

Počet žiakov –10

1. Krúžok šikovných detí – PaedDr. Marketa Krupová

Počet žiakov - 12

## Údaje o počte zapísaných žiakov do 1. ročníka základnej školy, údaje o počtoch a úspešnosti žiakov na prijímacích skúškach a ich následnom prijatí na štúdium na stredné školy.

Zápis žiakov do prvého ročníka ZŠ v Koprivnici sa konal 11.4.2018. Na zápise sa zúčastnili učitelia zo ZŠ, riaditeľka z MŠ, rodičia a deti. Počet detí na zápise bol 6. Deti mali možnosť hravou formou na základe krátkych úloh ukázať svoje vedomosti, schopnosti a skutočné vnímanie reality. Do prvého ročníka boli prijatí 4 žiaci na základe rozhodnutí, ktoré boli vydané a ktoré obdržali zákonní zástupcovia žiakov. Dve deti majú odklad povinnej školskej dochádzky.

## Údaje o výsledkoch hodnotenia a klasifikácie žiakov podľa poskytovaného stupňa vzdelania.

Základná škola v Koprivnici v tomto školskom roku pracovala podľa plánu práce školy, ktorý bol vypracovaný na základe pedagogicko – organizačných pokynov v spolupráci s pedagogickou radou a schválený rodičmi školy na rodičovskom združení.

V tomto školskom roku sa žiaci vyučovali podľa nového ŠVP a ŠkVP v 1. 2. a 3. ročníku a podľa doterajších učebných osnov a plánov vo 4. ročnílu, ktorý je vypracovaný v škole a zameriava sa okrem odovzdávania primárnych vedomostí žiakom primárneho vzdelávania aj na technicky zručného, emocionálne a ekologicky orientovaného žiaka, schopného vnímať svet okolo seba . Žiakov sme viedli k láske a ochrane prírody, človeka ako súčasti prírody, rozvíjali sme i nich aj pracovné schopnosti.

V tomto školskom roku sme sa snažili individuálne rozvíjať osobnosti žiakov, odovzdávať im nové vedomosti, upevňovať a získavať nové zručnosti a schopnosti, ktoré by vedeli tvorivo uplatniť v praxi a v bežnom živote, ale aj demokraticky sa správať, správne konať a rozhodovať. Venovali sme sa aj žiakom integrovaným s IVVP.

Vo výchovno – vzdelávacom procese sme viedli žiakov k získavaniu národného povedomia a hrdosti na vlastný národ. Vo vyučovaní všetkých predmetov **sme dôkladne realizovali environmentálnu výchovu, výchovu k manželstvu a rodičovstvu v súlade s koncepciou výchovy k manželstvu a rodičovstvu** v základných školách. Pozornosť sme venovali aj prevencii drogových závislosti a problematike **predchádzania všetkým druhom diskriminácie, rasizmu a ostatným prejavom intolerancie. Do výchovno- vzdelávacieho procesu boli zahrnuté všetky prierezové témy.**

Snažili sme sa tvorivo – humánnu koncepciu výučby realizovať postupným rozvíjaním kreativity a samostatnosti žiakov. Vo výchovno vzdelávacom procese sme sa snažili rozvíjať u žiakov kognitívne a nonkognitívne poznávacie funkcie, odstrániť encyklopedicko – memorovaciu výchovu a vzdelávanie. V procese výchovy a vzdelávania sme zohľadňovali individuálne schopnosti žiakov, využívali sme možnosti samostatnej práce, vhodné motivovanie, spontánnosť a aktivitu žiakov. Snažili sme sa skvalitniť komunikáciu medzi učiteľom a žiakom, žiakom a žiakom , vytvárať pozitívnu emocionálnu a pracovnú atmosféru plnú porozumenia a pohody. **Osobitnú pozornosť sme venovali tvorivým, výborným ale aj slabším žiakom.**

**Hlavnou prioritou aj v tomto školskom roku bolo aj upevňovanie fyzického a duševného zdravia žiakov, ich telesného a pohybového rozvoja. Zvýšenú pozornosť sme venovali aj ochrane detských práv a dopravnej výchove.**

Žiaci boli hodnotení podľa Metodického pokynu č.22/2011 na hodnotenie žiakov základných škôl. Žiaci prvého ročníka boli hodnotení slovne v prvom aj druhom polroku.

V 2. – 4. ročníku sa žiaci klasifikovali známkou všetky predmety, NBV sa hodnotili slovom absolvoval/a. V 1. ročníku boli žiaci hodnotení slovne. V prvom polroku žiaci dostali výpis hodnotenia, na konci školského roka dostali vysvedčenie s hodnotením za obidva polroky.

Učivo pre všetky ročníky bolo preberané podľa plánu a zopakované.

................................................

**Prehľad prospechu, dochádzky a správania :**

1. **ročník** – 7 žiaci / z toho 3 dievčatá/
   * všetci žiaci prospeli
   * znížená známka zo správania nebola
   * počet vymeškaných hodín je 336 za celý školský rok/ ospravedlnené
   * priemer na jedného žiaka je 48,0 hodín

**2.ročník** - 7 žiakov / z toho 4 dievčatá /

* + 4 žiaci prospeli s vyznamenaním, 1 prospel
  + znížená známka zo správania nebola
  + počet vymeškaných hodín je 351 ospravedlné a 5 neospravedlnené
  + priemer na jedného žiaka je 70,2/ ospr. a 1/ neospr.
  + 2 žiaci plnia povinnú školskú dochádzku mimo územia SR

**3.ročník** - 4 žiakov / z toho 4 dievčat á/

* + 4 žiaci prospeli s vyznamenaním,
  + znížená známka zo správania nebola
  + počet vymeškaných hodín je 263 ospravedlnené
  + priemer na jedného žiaka je 65,7 hodiny

**4.ročník** – 6 žiaci / z toho 0 dievčat/

* + 2 žiaci prospeli s vyznamenaním ,3 PVD, 1 P,
  + 2 žiaci integrovaní s IVVP
  + znížená známka zo správania nebola
  + počet vymeškaných hodín je 377 ospravedlnené
  + priemer na jedného žiaka je 62,84 na žiaka

Celkovo za celý školský rok bolo vymeškaných hodín. Priemer na jedného žiaka je hodiny.

Vyhodnotenie výstupných previerok z Matematiky a Slovenského jazyka v školskom roku 2017/2018

# Výstupná previerka z Matematiky

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| uloha | 1.úl. | 2.úl. | 3.úl. | 4.úl. | 5.úl. | 6.úl. | 7.úl. | 8. úl. | 9.úl. | 10.úl. | 11.úl. | **Úsp. celkom** |
| Roč. |
| 1.roč. | 95,53 | 100 | 95,71 | 93,87 | 100 | 100 | 80,95 | - | - | - | - | **95,15%** |
| 2.roč. | 91,1 | 83,63 | 94,4 | 82,2 | 80 | 70 | 100 | 82,85 | **-** | **-** | - | **92 %** |
| 3.roč. | 84,37 | 100 | 75 | 83,33 | 50 | 95,83 | 78,12 | 95,83 | 67,5 | 80 | 75 | **82,45** |
| 4.roč. | 91,6 | 50 | 94,4 | 66,6 | 61,1 | 95,83 | 77,7 | 50 | 77,72 | - | - | **78,3** |

# Výstupná previerka zo Slovenského jazyka

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Úloha | 1.úl. | 2.úl. | 3.úl. | 4.úl. | 5.úl. | 6.úl. | 7.úl. | 8.úl. | 9.úl. | 10.úl. | 11.úl. | **Úsp. Celkom** |
| Ročník |
| 1.roč. | 88,9 | 91,4 | 100 | 100 | 100 | 100 | - | - | - | - | - | **96,72 %** |
| 2.roč. | 77,5 | 80 | 100 | 90 | 100 | 87,1 | 100 | 93,3 | 100 | - | - | **90,63 %** |
| 3.roč. | 85,6 | 96,9 | 100 | 75 | 87,5 | 100 | 96,7 | 100 | 100 | 100 | 62,5 | **91,3 %** |
| 4.roč. | 76,7 | 88,8 | 70,6 | 65,8 | 83,3 | 64,9 | 75,4 | 37,7 | 83,3 | 46,7 | 66,6 | **69,77 %** |

12. úloha: - 88,8

13. úloha: - 83,3

# Diktáty

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Diktát | č.1 | č.2 | č.3 | č.4 | č.5 | č.6 | č.7 | č.8 | č.9 | Č.10 | **Úsp. celkom** |
| Ročník |
| 1.ročník | - | - | - | - | - | - | - | - | - | - | - |
| 2.ročník | 1,5 | 2,4 | 2,6 | 2,2 | 2,75 | 1,8 | 1,8 | 1,4 | 2,0 | 2,25 | **2,07** |
| 3.ročník | 1,25 | 2,25 | 1,25 | 2,33 | 1,5 | 2,25 | 1,25 | 2,5 | 1,75 | 1,75 | **1,8** |
| 4.ročník | 2,25 | 2,5 | 2,75 | 3,0 | 2,75 | 2,75 | 2,0 | 2,5 | 2,0 | 3,0 | **2,55** |

## Údaje o počte zamestnancov a ďalšom vzdelávaní pedagogických zamestnancov školy.

V základnej škole v Koprivnici pracujú dvaja kvalifikovaní pedagogickí zamestnanci. Všetci sa v tomto školskom roku aktívne podieľali na svojom osobnostnom raste a rozvoji svojich vedomosti.

Osobnostný rast pedagogických pracovníkov v ZŠ Koprivnica v šk. roku 2017/2018 pozostával :

1. Pedagogickí zamestnanci sa podieľali na organizovaní kultúrno - spoločenských akcií organizovaných obecným úradom aj základnou školou.

1. Pravidelne podľa plánu sa zúčastňovali pedagogických rád a porád, MZ a ochotne spolupracovali a pripravovali sa na tieto rady.
2. Jeden pedagogický zamestnanec úspešne absolvoval I. atestáciu.

## Údaje o aktivitách a prezentácii školy na verejnosti

**SEPTEMBER**  – Slávnostné otvorenie začiatku školského roka so sv. omšou

- Pokračovanie v Mliečnej lige DANONE a Milkagro SABI

- Didaktické hry – prvá pomoc a práca s kompasom

- Kino Bardejovské kúpele – Bocian Riško

**OKTÓBER**  - Výstava drobnochovateľov Stuľany

- Deň jazykov – Autumn

- Beseda so slabozrakou

- Brigáda v okolí školy

**NOVEMBER** Divadlo Portál- Pyšná princezná

Sférické kino – Ľudské telo

**DECEMBER** - Posedenie s Mikulášom v škole

- Mikuláš pre deti a dúchodcov v sále KD

- Pečenie medovníkov

- Posedenie pri jedličke a punči

- Vianočné trhy

**JANUÁR** - Spoločná sánkovačka

**FEBRUÁR** -Karneval v KD a ŠKD

**MAREC** - Čítanie so psíčkom a mačičkou

- Antistresový týždeň

**APRÍL**  - Zápis do 1. ročníka

- Maľovanie kraslíc

- Návšteva Obecnej knižnice v Raslaviciach

M**ÁJ** - Deň matiek

- Maľovanie školského oplotenia s rodičmi

**-** Divadielko Gašparko Perníková chalúpka

- Výstup na Šarišský hrad

- Spoločné fotenie žiakov na tablo

**JÚN** - MDD súťaže a maľovanie suchým pastelom na asfalt

- Výlet Chodník korunami stromov – Bachledova dolina

- Cykloturistika a dopravná výchova ZŠ Marhaň

- Brigáda

- Noc v škole

- Rozlúčka so štvrtákmi

- Slávnostné ukončenie školského roka Tedeum a odovzdávanie vysvedčení

## Ciele v koncepčnom zámere rozvoja školy a jeho vyhodnotenie

Škola je druhým domovom dieťaťa. Väčšina z nás si praje, aby deti na prahu tretieho tisícročia chodili do školy rady. Trávia v nej dlhé chvíle zo svojho voľného času a mali by v nej preto nachádzať nielen nové vedomosti a podnety pre svoj ďalší rozvoj, ale hlavne pochopenie, porozumenie, duševné istoty a presvedčenie o potrebe kvalitných medziľudských vzťahov.

Žiaci by mali byť asertívni a zodpovední, vedieť riešiť problémy, byť praktickí a používať zdravý rozum, rozvíjať sa emocionálne, učiť sa ako byť ľudský, učiť sa od druhých, počúvať druhých a byť tolerantní. Mali by vedieť prekonávať vlastnú plachosť a vyjadrovať svoje názory, učiť sa byť sebou samým, rozvíjať vlastnú osobnosť. Veľmi dôležité je aj vedieť spolupracovať s inými, tlmočiť svoje myšlienky na verejnosti, vážiť si seba aj druhých, poznávať seba, byť sebakritický. Žiaci by mali byť kreativni, otvorení voči novému.Každý z nich by mal vedieť a chcieť rozvíjať interpersonálne vzťahy, mať svoje hodnoty, byť dôkladny a nezávislý, vedieť vybrať to najdôležitejšie z mnohých myšlienok a informácií a stať sa učiacim po celý život.

Všetky tieto hodnoty žiaci dosiahnu v škole, ktorá je **"otvorenou"** to znamená, že škola aj rodičia budú tvoriť komunitu, ktorá sa bude častejšie stretávať a spolu riešiť vzniknuté problémy. Neustále by sa mala zvyšovať kvalita výchovy a vzdelávania a tradičná encyklopedická výchova by sa mala premeniť na tvorivo- humánnu a poznatkovo - hodnotnú. Hlavný dôraz by sa mal klásť na aktivitu žiaka a jeho individualitu a slobodu. Výchovno - vzdelávací proces by mal prejsť od direktívneho k nedirektívnemu, mali by sa v ňom používať nové heuristické a alternatívne metódy.

Deti sú od prírody hravé a táto ich vlastnosť by nemala byť chápaná ako prekážka, ale naopak ako ich hodnota, ktorá nám dospelým často chýba. Aj v treťom tisícročí budú deti potrebovať detstvo a škola by im ho v žiadnom prípade nemala odoprieť. **Osobný život nemožno oddeľovať od profesionálneho a žiaci by sa mali od detstva učiť , ako žiť produktívny a šťastný život.**

**Ciele vo výchove a vzdelávaní**

Škola je miesto, ktoré umožňuje získavať vedomosti a rozvíjať tvorivé schopnosti žiakov. Toto všetko sa odohráva v najdôležitejšom procese a to vo výchovno- vzdelávacom procese.

Celý tento proces sa riadil určitými pravidlami a zásadami, normami a bol organizovaný. V prvom rade celý školský rok podliehal a riadil sa pedagogicko - organizačnými pokynmi, v ktorých je presne určený a vymedzený priebeh celého školského roka. Každý učiteľ sa riadil a poznal vzdelávacie štandardy a učebné osnovy ,a nezabudal ani na tématické výchovno-vzdelávacie plány.

Aj napriek všetkým týmto povinným dokumentom a normám či zákonom výchovno- vzdelávací proces bol príťažlivým, aby sa žiaci naň tešili a sami sa ho chceli zúčastňovať. K tomu napomáhali učiteľom rôzne metódy a formy práce.

1. Našim cieľom bolo **vniesť do vyučovacieho procesu nové, moderné, kreatívne a inovačné metódy a formy práce**, ktoré žiakom umožnia jednoduchšie získať, osvojiť si a zvládnuť nové učivo.

2. Boli sme príkladom a viedli sme i ostatných pedagogických pracovníkov k tomu, aby si uvedomili, že práve oni sa stávajú žiakom druhým "rodičom" a mali by sa im stať dôverníkom, spravodlivým rozhodcom ale i dobrým priateľom, za ktorým žiak príde ak potrebuje pomoc.

3. **Do popredia sme sa snažili dať tvorivo- humánnu koncepciu výučby** a to postupným rozvíjaním tvorivosti žiakov, rozvíjaním ich kognitívných a nonkognitívnych funkcií a odstránením memorovania.

4. Pri výchove a vzdelávaní v jednotlivých predmetoch sme dbali na využívanie metód **podporujúcich kreativitu a samostatnosť žiakov**, a zamerať sa na riešenie problémov ako sú vojna a mier, ekologické problémy, porušovanie základných ľudských práv, rasová a spoločenská neznášanlivosť.

5. V škole je potrebné rozvíjať u detí **emocionalitu, inteligenciu, prosociálne** **správanie a formovať ušľachtilé hodnoty** : lásku, úctu, rešpekt, rovnosť, dobrú vôľu, toleranciu, čestnosť, vzájomnú pomoc a spoluprácu.

6. Integrovali sme citovú a rozumovú výchovu, zamerali sme sa na dôležitosť enviromentálnej, zdravotnej, sexuálnej, požiarnej a ekologickej výchovy vo všetkých predmetoch.

7. V procese výchovy a vzdelávania **sme zohľadňovali individuálne dannosti žiakov**, podporovali u nich spontánnosť, samostatnosť, pozorovacie schopnosti a vedieť učiť sa.

8. **Osobitnú pozornosť sme venovali žiakom nadaným, talentovaným a tvorivým.**

9. Pri hodnotení žiakov sme chceli uplatniť individuálnu formu a prístup, t.j. porovnávať aktuálny výkon žiaka vo vzťahu k jeho predchádzajúcim výkonom.

10. Na škole nechýbali ani záujmové krúžky, umožňujúce žiakom vzdelávať sa v jazykoch , alebo pracovať s počítačmia a dramatizovať.

11. Na hodinách sme sa venovali **čítaniu s porozumením, finančnej gramotnosti**.

**Medzipersonálne vzťahy.**

Ak sa má v škole realizovať efektívný a kvalitný vyučovací proces aj samotní pedagogickí a ostatní zamestnanci by mali tvoriť jeden veľký celok.

Učitelia medzi sebou konfrontovali svoju prácu, vedeli sa poradiť, navzájom si pomáhali.

Veľmi potrebná je aj komunikácia vychovávateľky s učiteľom. Vychovávateľka bola v priamom kontakte s vyučujúcim, zaoberala sa prebratým učivom a svoje postrehy riešila spolu s každým vyučujúcim.

## Oblasti v ktorých škola dosahuje veľmi dobré výsledky

V tomto školskom roku sme sa matematických súťaží nezučastnili.

Kvalitná, svedomitá a trpezlivá práca pedagogických zamestnancov školy sa prejavila aj v ostatných predmetoch na čo je poukázané v tabuľkách, naši žiaci vynikajú aj v oblasti informačno – komunikačných technológii. Ovládajú prácu s počítačom, vedia sa veľmi dobre orientovať vo svete internetu , pracovať s výučbovými programami a nechýbajú i nich ani základné vedomosti z anglického jazyka.

**Zistené prednosti a nedostatky našej školy :**

**Prednosti :**

* Výsledky žiakov vo výchovno - vzdelávacom procese podľa jednotlivých tabuliek sú na výbornej úrovni.
* Žiaci sú zbehlí a majú výborné vedomosti v oblasti informačno – komunikačných technológií.
* Škola je známa nielen v obci, ale aj v širšom okolí prostredníctvom týždenníka Bardejovské novosti v ktorom pravidelne uverejňujeme dianie v škole i v obci.
* V  tomto roku sa nekonal plavecký výcvik z technických dôvodov – rekonštrukcia bazéna.
* Škola prezentuje práce detí aj ich schopnosti a zručnosti na verejnosti prostredníctvom akcií pripravovaných v spolupráci s obecným úradom ale aj s inými školami.
* Škola pripravuje akcie aj pre samotných rodičov a učiteľov.
* Aj tohto roku sme uskutočnili akciu Noc v škole, ktorá bola ocenená u žiakov aj rodičov.
* Areál školy využívame na rozvoj pohybových schopnosti našich žiakov.
* Organizujeme vzdelávacie aktivity pre učiteľov v rámci MZ.

## Námety a odporúčania na ďalší školský rok

Na základe zistených skutočností do ďalšieho školského roka nám vyplynuli následovné námety a odporúčania :

1. Pedagogických zamestnancov viesť k ich osobnostnému rastu a to vzdelávaním sa.
2. Formou rôznych aktivít upevňovať aj naďalej fyzické a duševné zdravie detí.
3. Zviditeľniť školu formou spolupráce s okolitými školami.
4. Naďalej organizovať pre deti podujatia prostredníctvom známych kultúrnych inštitúcií / divadlo, kino, múzeum.../.
5. Podporovať deti a vyučujúcich pri účastiach na športových aktivitách a prostredníctvom nich získavať dobré výsledky aj v športovej oblasti.
6. Zo zistených predností školy je pre nás potrebné naďalej klásť veľký dôraz na získavanie a osvojovanie si nových vedomostí, zručností a schopností a vedieť ich uplatniť aj v bežnom živote.

Tieto námety a odporúčania sa budeme v blízkej budúcnosti snažiť udržiavať a nedostatky odstrániť.

V Koprivnici 30.6.2018 ..............................................................

PaedDr. Krupová Marketa,

riad. školy

# ZÁKLADNÁ ŠKOLA KOPRIVNICA

**AUTOEVALVAČNÁ SPRÁVA ŠKOLY**

**2017/2018**